Мне падаецца, у такой неназойлівай, сказала б, маўклівай форме, выяўленчае мастацтва здольна ўплываць на чалавека так, што ён абавязкова адчуе сябе крышачку мудрэйшым. І нават больш шчаслівым. Ва ўсякім разе, я гэта адчула. Таму што сутыкнулася з рознымі бакамі чалавечага жыцця, адлюстраванага ў мастацтве малых формаў. І пакідала выставу з пачуццём душэўнага насычэння і адчуваннем ціхай радасці быцця. З надзеяй, што гэты стан душы мяне ніколі не пакіне.